# Eleccions legislatives romaneses de 2024

Les eleccions legislatives romaneses de 2024 se celebraren l' 1 de desembre de 2024 per a renovar els 330 membres de la Cambra de Diputats i els 136 membres del Senat de Romania.

## Antecedents

Després de les eleccions legislatives romaneses de 2020, es va nomenar Florin Cîțu com a primer ministre, recolzat per una coalició del conservador liberal Partit Nacional Liberal (PNL), el liberal progressista/neoliberal USR PLUS, i la minoria hongaresa Unió Democràtica dels Hongaresos de Romania (UDMR/RMDSZ).
El primer ministre Cîțu, amb el suport del president Klaus Iohannis, va destituir l'1 de setembre de 2021 el ministre de Justícia Stelian Ion, i tots els altres ministres de la USR es van retirar del govern el 7 de setembre deixant el gabinet de Cîțu en minoria, que va caure el novembre en una moció de censura.
La crisi política va acabar amb la formació d'un govern de gran coalició encapçalat per Nicolae Ciucă, i formada pel PNL, el Partit Socialdemòcrata (PSD) i la UDMR, que va romandre al poder fins al juny de 2023, quan la UDMR es va retirar de la majoria. El 15 de juny de 2023, com a part de l'acord de govern de rotació, el nou govern l'encapçalà Marcel Ciolacu.

## Resultats

A les eleccions parlamentàries de Romania del 2024, el Partit Socialdemòcrata (PSD) ha obtingut el nombre més alt d'escons, consolidant-se com el partit més votat, seguit pel Partit Nacional Liberal (PNL) i l'Aliança per la Unió dels Romanesos (AUR). Els socialdemòcrates van obtenir 118 escons, els liberals 81 i AUR 50. Altres partits com Unió Salvem Romania (USR) i Unió Democràtica dels Hongaresos de Romania (UDMR/RMDSZ) també han superat el llindar electoral, amb 37 i 21 escons respectivament

### Cambra dels Diputats

Resultats de les eleccions legislatives romaneses de 2024 :
| Partit | Partit | Vots | % | Escons | +/- |
| | Partit Socialdemòcrata (PSD) | 2.030.144 | 21,96 | 86 / 331 | 24 |
| | Aliança per a la Unió dels Romanesos (AUR) | 1.665.143 | 18,01 | 63 / 331 | 30 |
| | Partit Nacional Liberal (PNL) | 1.219.810 | 13,20 | 49 / 331 | 44 |
| | Unió Salvem Romania (USR) | 1.146.357 | 12,40 | 40 / 331 | 15 |
| | S.O.S. Romania (S.O.S.) | 679.967 | 7,36 | 28 / 331 | 28 |
| | Partit dels Joves (POT) | 596.745 | 6,46 | 23 / 331 | 23 |
| | Unió Democràtica dels Hongaresos de Romania (UDMR/RMDSZ) | 585.397 | 6,33 | 22 / 331 | 1 |
| | Partit de la Salut, Educació, Natura i Sostenibilitat (SENS) | 276.494 | 2,99 | 0 / 331 | = |
| | Força de la Dreta (FD) | 189.678 | 2,05 | 0 / 331 | = |
| | Partit Socialdemòcrata Unit (PSDU) | 177.137 | 1,92 | 0 / 331 | = |
| | Renovació del Projecte Europeu de Romania (REPER) | 114.223 | 1,24 | 0 / 331 | = |
| | Partit de la justicia i el respecte en Europa per tothom (DREPT) | 107.474 | 1,16 | 0 / 331 | = |
| | Partit Nacional Conservador Romanès (PNCR) | 45.687 | 0,49 | 0 / 331 | = |
| | Patriotes pel poble romanès (PPR) | 40.960 | 0,44 | 0 / 331 | = |
| | Partit Ecologista de Romania (PER) | 34.641 | 0,37 | 0 / 331 | = |
| | Partit Socialdemòcrata Independent (PSDI) | 33.372 | 0,36 | 0 / 331 | = |
| | Partit Romania en Acció (MRA) | 28.504 | 0,31 | 0 / 331 | = |
| | Aliança Cristiana Nacional (ANC) | 25.789 | 0,28 | 0 / 331 | = |
| | Partit de la Nova Romania (PNR) | 14.107 | 0,15 | 0 / 331 | = |
| | Aliança Romania Socialista (PSR-PMSD) | 12.849 | 0,14 | 0 / 331 | = |
| | Partits de minories ètniques | 137.464 | 1,49 | 19 / 331 | 1 |
| | Altres partits | 13.403 | 0,14 | 0 / 331 | – |
| | Independents | 76.043 | 0,82 | 0 / 331 | = |
| Vots emesos | Vots emesos | 9.243.641 | 98,18 | | |
| Vots blancs i invàlids | Vots blancs i invàlids | 171.877 | 1,82 | | |
| Total | Total | 9.415.518 | 100 | 331 | 1 |
| Abstenció | Abstenció | 10.087.755 | 51,72 | | |
| Inscrits/Participació | Inscrits/Participació | 19.503.273 | 48,28 | | |

## Conseqüències

Després que els líders dels partits es reunissin amb el president Klaus Iohannis el 22 de desembre, es va arribar a un acord de coalició entre Partit Socialdemòcrata (PSD), Partit Nacional Liberal (PNL) i Unió Democràtica dels Hongaresos de Romania (UDMR/RMDSZ), amb el primer ministre Marcel Ciolacu en funcions al nou govern. El segon gabinet de Ciolacu es va instal·lar el 23 de desembre.

## Coalicions possibles i condicions

* PSD i PNL: Una aliança entre els socialdemòcrates i els liberals podria garantir una majoria sòlida. Tanmateix, PNL posa condicions per formar part del govern, incloent reformes polítiques i el suport a polítiques pro-europees. També s'han expressat reticències per part d'alguns membres del PNL que prefereixen estar a l'oposició .
* AUR i altres forces: AUR busca aliances amb partits nacionalistes i sobiranistes, com SOS Romania. Això, però, no garantiria una majoria parlamentària i podria trobar dificultats en termes de suport internacional i europeista .
* Coalició ampliada: Una altra possibilitat seria una aliança més àmplia que inclogui UDMR i USR per equilibrar el panorama polític i garantir el suport a polítiques europees.
Les negociacions es centraran en temes com el futur de les reformes judicials, les relacions amb la Unió Europea, i possibles concessions sobre autonomia regional, especialment a zones amb una alta població hongaresa.

## Referències

* ↑ «Noul guvern de coaliție condus de Florin Citu a fost inaugurat de Parlament mesaj scurt de la Iohannis la ceremonia de investire» (en romanès). MediaFax, 23-12-2020. [Consulta: 14 desembre 2024].
* ↑ «El Govern de Romania cau arran d'una moció de censura». Diari de Girona, 06-10-2021. [Consulta: 14 desembre 2024].
* ↑ Plate, Katja Christina. «Changing of the guard in Romania: Ciucă leaves, Ciolacu comes» (en anglès). Konrad-Adenauer-Stiftung e. V., 01-06-2023.
* ↑ Marcu, Vasile. «Surse: Surprize la negocierile pe ministere. UDMR obține Finanțele și Dezvoltarea, PSD primește Justiția» (en romanès). Antena 3 CNN, 22-12-2024. [Consulta: 11 gener 2025].